| *The Late Late Show with Craig Ferguson* |
| --- |
|  |
| Žanras | Vakaro pokalbių laida |
| Režisierius (-iai) | Tim MancinelliBrian McAloon (2005–2012) |
| Vedėjas (-ai) | Craig Ferguson |
| Gamyba |
| Prodiuserinė kompanija (-os) | Worldwide Pants IncorporatedCBS Productions (2005–06)CBS Paramount Television (2006–09)CBS Television Studios (2009–2014) |
| Prodiuseris (-iai) | Michael Naidus |
| Šalis | Jungtinės Valstijos |
| Sezonai | 9 |
| Serijos | 2058 |
| Trukmė | 39 min. |
| Transliacija |
| Formatas | 480i (4:3 SDTV) (2005–09)1080i (16:9 HDTV) (2009–2014) |
| Eterio laikotarpis | 2005 m. sausio 3 d. – 2014 m. gruodžio 19 d. |

**„The Late Late Show with Craig Ferguson"** – JAV vėlyvo vakaro pokalbių laida, kurios vedėjas škotų kilmės amerikietis komikas Craig Ferguson. Tai trečioji „Late Late Show" franšizės dalis, eteryje rodyta nuo 2005 m. sausio 3 d. iki 2014 m. gruodžio 19 d. Laida buvo rodoma CBS kanalu iškart po „Late Show with David Letterman" kiekvieną darbo dieną JAV 00:37 val. laiku. Laidos prodiuserinės kompanijos – „Worldwide Pants Incorporated" ir „CBS Television Studios".

Nors laidoje pagrindinį akcentą atliko komedija, Fergiusonas taip pat aptardavo ir sunkesnes temas, kaip antai jo tėvų mirtį, jo kovą su alkoholizmu, nacionalines tragedijas bei vedė rimtus interviu, kaip antai pokalbį su arkivyskupu Desmond Tutu, kuris 2009 m. laidai pelnė Peabody apdovanojimą.

Pasitraukus Fergiusonui, laidos nauju formatu vedėjo kėdėje 2015 m. kovo 23 d. jį pakeitė James Corden.

Laidos formatas
---------------

Kiekviena šou laida prasidėjo trumpa situacija, vadinamąja „šaltąja įžanga" (angl. *cold opening*), kuri susideda iš trumpo improvizuoto monologo ar reportažo, kuriuos Fergiusonas atlikdavo vienas pats ar su įvairiomis lėlėmis. Vėliau tai pakeitė Fergiusono ir jam talkinančio roboto Džefo (įgarsino Josh Robert Thompson) geraširdiški pasišaipymai iš vienas kito ir Sekretoriato, pantomimų sukurto personažo – arklio, bendravimas su studijos auditorija arba retkarčiais iš anksto įrašyti epizodai. Po šaltosios įžangos sekė kūrėjų sąrašas ir televizijos reklama.

Po reklamos laidos vedėją pristato pranešėjas Shadoe Stevens ir Fergiusonas ištaria frazę „Welcome to Los Angeles, California, welcome to the Late Late Show. I am your host, TV’s Craig Ferguson", po ko iškart seka kita – „It’s a great day for America, everybody!" ir laisvas, daugiausia improvizacinio pobūdžio monologas. Po dar vienos reklamos sugrįžus į laidos eterį Fergiusonas jau sėdi už stalo, kur jis paprastai perskaito ir atsako į žiūrovų el. laiškus ir (nuo 2010 m. vasario mėn.) twitter įrašus.

Paskui paprastai vyksta interviu su vienu ar dvejais laidos svečiais. Pradedant 2008 m. Fergiusonas prieš kiekvieną interviu su svečiu segmentą ėmė dramatiškai plėšyti iš anksto paruoštų klausimų lapelius, taip tiek auditorijai, tiek svečiui išreikšdamas, jog pokalbiai neturi būti iš anksto griežtai suplanuoti. Kartais laidoje pasirodo stand-up komikai, kulinarai, sugroja muzikos grupės, pastarųjų pasirodymai dažniausiai būna iš anksto nufilmuoti.

Išnašos
-------

1. ↑  „The Late Late Show with Craig Ferguson: An Evening with Archbishop Desmond Tutu (CBS)". Peabody Awards. 2010 m. gegužės mėn. Nuoroda tikrinta 2014-09-22.
2. ↑  „The Late Late Show Video — The Late Late Show". CBS.com. 2011-11-03. Nuoroda tikrinta 2011-11-05.
3. ↑  „With @CraigyFerg, Craig Ferguson leaps into the Twitter fray". *The Christian Science Monitor*. 2010-02-09. Nuoroda tikrinta 2010-02-12.
4. ↑  Weilage, Mary (2010-02-11). „Video: Craig Ferguson's Twitter followers and his robot-skeleton army". TechRepublic. Nuoroda tikrinta 2016-05-17.
5. ↑  Bianculli, David (2009 m. kovo mėn.). „Late-Night TV Chess: Thanks to a Bishop, Craig Ferguson Is King". *TV Worth Watching*. Nuoroda tikrinta 2009-09-01.
6. ↑  „Craig Ferguson a standout at standup". St. Petersburg Times. 2007-08-16. Nuoroda tikrinta 2009-09-01.

Nuorodos
--------

* The Late Late Show with Craig Ferguson svetainėje Internet Movie Database